钦定古今图书集成/理学汇编/字学典/第088卷 > 陈思书苑菁华 > 《蔡希综法书论》
## 钦定古今图书集成/理学汇编/字学典/第088卷 > 陈思书苑菁华 > 《蔡希综法书论》

夫书匪独不调端周，正先藉其笔力。始其作也，须急
回疾下，鹰视鹏游，信之自然，犹鳞之得水，羽之乘风，
高下恣情，流转无碍。每字皆须骨气雄强，爽爽然有
飞动之态，屈折之状，如钢铁为钩，牵掣之踪，若劲鍼
直下。主客胜负，皆须姑息。先作者主也，后为者客也。
既构筋力，然后束装，必须举措。合则起发相承，轻浓
“似云雾往来，舒卷如林花闲吐。每书一纸，或有重字，
亦须字字意殊。”予顷尝为《一体书赋》，亦略陈梗概。今
复论之，用臻其理。夫始下笔，须藏锋转腕，前缓后急，
字体形势，状如虫蛇相钩连，意莫令断，仍须简略为
尚，不贵繁冗。至如棱侧起伏，随势所立，大抵之意，员
规最妙。其有误发，不可再摹，恐失其笔势。若字有点
处，须空中遥掷下，其势如高峰坠石。又下笔意如放
箭，箭不欲迟，迟则中物不入。然则施于草迹，亦须时
时象其篆势。八分章草古隶等，体要相合，杂发人意
思。若直取俗字，则不能光发于笺毫。若非静思闲雅，
发于中虑，则失其妙用也。